असम के गुवाहाटी स्थित कामाख्या मंदिर को आज से शुरू हुए अंबुवाची उत्सव की वजह से 3 दिन के लिए बंद कर दिया गया। उत्सव के दौरान मेला भी लगता रहा है, लेकिन इस बार कोरोनावायरस संक्रमण की वजह से मंदिर प्रशासन मेले की मेजबानी नहीं कर रहा है। पिछली बार इस मेले में करीब 25 लाख लोग आए थे। इस बार सिर्फ धार्मिक अनुष्ठान होंगे। 75 दिन के लॉकडाउन के बाद मंदिर को 8 जून को खोला गया था। कामाख्या देश की 51 शक्तिपीठों में से एक है।